Ventos–Purvių pėsčiųjų tiltas

Ventos–Purvių pėsčiųjų tiltas – pėsčiųjų tiltas Akmenės rajone, Ventos seniūnijoje, Ventos ir Purvių kaimų paribyje, Pavenčio gatvės tęsinyje. Nutiestas per Ventos upę, 1,2 km į vakarus nuo Ventos miesto, 0,3 km į pietus nuo kelio . Šalia tilto įsikūrusios veikiančios miesto kapinės, priešingoje Purvių pusėje – kolektyvinių sodų kvartalas.

Ven­tos mies­to gy­ven­to­jams sovietmečiu ana­pus upės buvo pa­skir­ta apie 140 že­mės skly­pų. Šioje te­ri­to­ri­jo­je na­mus pa­si­sta­tę so­di­nin­kai ir čia dek­la­ra­vę gy­ve­na­mą­sias vie­tas ta­po Pur­vių kai­mo gy­ven­to­jais. Augo poreikis naudotis pės­čiųjų tiltu, kuris nebuvo saugus. Valdžios institucijos nesiėmė žygių parengti projektą, suremontuoti statinį. Gyventojams aiškinta, kad nebuvo ras­ta jo­kių til­to do­ku­men­tų. Ra­jo­no sa­vi­val­dy­bė 2019-2020 m. stra­te­gi­nia­me pla­ne numatė atlikti tilto eks­per­ti­zę.Tilto neremontuoja dešimtmečiais, galiausiai uždraudė juo vaikščioti skrastas.lt 2019-09-24

2019 m. duomenimis, pėsčiųjų tiltas buvo avarinės būklės. Savivaldybė įspėjo gyventojus, kad laikančiosios konstrukcijos neatitiko esminio statinio reikalavimo dėl mechaninio atsparumo ir pastovumo. Kurį laiką tiltu naudotis buvo draudžiama.Informacija apie tiltą jungiantį Ventos miestą ir Purvių kaimą akmene.lt 2019-08-20 

Per upę nutiestą avarinį tiltą laikė metalinių sijų konstrukcija.Ventos–Purvių tiltas pamatyklietuvoje.lt (tiltas iki rekonstrukcijos) Nuspręsta statinį rekonstruoti, pastatant kabamąjį tiltą. Atnaujinto tilto ilgis -  67,5 m, einamosios dalies plotis – 1,34 m. Ėjimo take paklotos cinkuoto metalo grotelės. Pagrindinės statinio nešančiosios konstrukcijos – du rėminiai pilonai po 4,20 m aukščio. Šios atramos laiko permestus du 32 mm skersmens lynus. Tilto vertikalių svyravimų slopinimui įrengti du 20 mm storio stabilizuojantys lynai. Vėjo sukeliamam svyravimui slopinti panaudoti 12 mm storio lynai. Priešvėjinių lynų sukeliamas apkrovas laiko keturi gręžtinių polių pamatai.Atnaujintas tiltas vėl sujungė Ventos miestą su Purvių kaimu akmene.lt2022-03-25Akmenės rajone atnaujintas pėsčiųjų ir dviratininkų tiltas statybunaujienos.lt 2022-03-28

 Šaltiniai 

 Nuorodos 

 Purvių kaimo bendruomenės padėka akmene.lt 2022-05-05.

Kategorija:Akmenės rajono tiltai
Kategorija:Lietuvos kabamieji tiltai
Kategorija:Lietuvos pėsčiųjų tiltai
Kategorija:Tiltai per Ventą
Kategorija:Venta (miestas)